Israelin parlamenttivaalit 2013

Israelin 19. knessetin vaalit olivat 22. tammikuuta 2013 järjestetyt ylimääräiset parlamenttivaalit, jotka jouduttiin järjestämään, kun verovuoden 2013 budjetista ei päästy sopimukseen lokakuussa 2012. Benjamin Netanjahun II hallitus oli ollut kaatumaisillaan jo alkuvuodesta 2012 kiistaan Tal-laista, joka mahdollistaa ješiva-kouluissa opiskelevien haredijuutalaisten vapautuksen asepalveluksesta. Riita johti Työväenpuolueen eroon hallituksesta 17. tammikuuta 2012, minkä myötä spekulaatiot uusista vaaleista kiihtyivät. Netanjahu onnistui kuitenkin torjumaan hallituksensa kaatumisen toistaiseksi muodostamalla Israelin historian laajapohjaisimman "kansallisen yhtenäisyyden hallituksen" Kadiman kanssa 8. toukokuuta 2012. Tosin lopulta Kadimakin jätti hallituksen Tal-lakia koskevien erimielisyyksien takia heinäkuun puolivälissä 2012.

Oikeistolaisten päähallituspuolueiden Likudin ja Jisrael Beiteinun muodostama vaaliliitto Likud-Beiteinu säilytti asemansa knessetin suurimpana ryhmänä 31 edustajallaan 11 paikan menetyksestä huolimatta. Vaalien suurin voittaja oli uusi keskustalainen Jesh Atid-puolue, joka ensimmäisissä vaaleissaan nousi 19 paikallaan knessetin toiseksi suurimmaksi parlamenttiryhmäksi. Suurin häviäjä taas oli entinen ykköspuolue Kadima, joka menetti 25 paikkaa joutuen tyytymään kahdella edustajallaan knessetin pienimmän puolueen asemaan. Tosin Kadiman oli ennen vaaleja arveltu jopa putoavan kokonaan pois parlamentista.

Vaaleihin osallistui kaikkiaan 34 puoluetta. Äänioikeutettuja oli noin 5,6 miljoonaa.

Vaalien jälkeen muodostettiin Netanjahun III hallitus.

 Vaalien taustaa 

Aiemmat vuoden 2009 parlamenttivaalit oli voittanut Israelin oikeisto. Oikeistolaiset ja uskonnolliset puolueet olivat saaneet knessetin 120 paikasta 65. Oppositiojohtaja Benjamin Netanjahun Likud ja Avigdor Liebermanin Jisrael Beiteinu olivat vaalivoittajia, jotka muodostivat Netanjahun johdolla oikeistoenemmistöisen koalitiohallituksen, johon myös vasemmistolainen Työväenpuolue osallistui. Pienempinä hallituskumppaneina olivat uskonnollista oikeistoa edustavat Shas, Yhdistynyt toorajuutalainen puolue ja Juutalainen koti. Knessetin suurin puolue Kadima jäi oppositioon.

Tulokset

PuolueÄänet%Paikat+/–Likud Jisrael Beiteinu885 05423,3431–11Yesh Atid543 45814,3319UusiTyöväenpuolue432 11811,3915+7Juutalainen koti345 9859,1212+9Shas331 8688,7511+1Yhdistynyt toorapuolue195 8925,167+2Hatnuah189 1674,996UusiMeretz172 4034,556+3Yhdistynyt arabilista138 4503,6540Hadash113 4392,9940Balad97 0302,5630Kadima79 0812,092–26Otzma LeYisrael66 7751,760UusiAm Shalem45 6901,200-1Ale Yarok43 7341,1500Eretz Hadasha28 0800,740UusiKoah Lehashpi'a28 0490,7400HaYisraelim18 9410,5000Vihreät8 1170,2100Dor5 9750,1600Living with Dignity3 6400,100UusiDa'am työväenpuolue3 5460,0900Me olemme veljiä2 8990,080UusiSocial Justice2 8770,080UusiOlemme ystäviä2 1760,060UusiPiraattipuolue2 0760,050UusiTalouspuolue1 9720,050UusiJohtaja1 3520,0400Or1 0270,0300Brit Olam7610,0200Toive muutoksesta6490,020UusiMoreshet Avot4610,010UusiHylätyt tai tyhjät äänet40 904–––Yhteensä3 833 646100120Äänioikeutetut/äänestyspros.5 656 70567,78 %––Lähde: Israelin hallitus

Lähteet

 Aiheesta muualla 

Parlamenttivaalit 2013
Luokka:Vuoden 2013 vaalit